Document ID: 32002R1462

Κανονισμός (ΕΚ) αριθ. 1462/2002 της Επιτροπής
της 9ης Αυγούστου 2002
περί καταργήσεως του κανονισμού (ΕΚ) αριθ. 1231/2002 σχετικά με τη διακοπή της αλιείας μπακαλιάρου από σκάφη που φέρουν σημαία Σουηδίας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2847/93 του Συμβουλίου, της 12ης Οκτωβρίου 1993, για τη θέσπιση συστήματος ελέγχου που εφαρμόζεται στην κοινή αλιευτική πολιτική(1), όπως τροποποιήθηκε τελευταία από τον κανονισμό (ΕΚ) αριθ. 2846/98(2), και ιδίως το άρθρο 21 παράγραφος 3,
Εκτιμώντας τα ακόλουθα:
(1) Ο κανονισμός (ΕΚ) αριθ. 1231/2002 της Επιτροπής(3) προβλέπει τη διακοπή της αλιείας μπακαλιάρου στα ύδατα της ζώνης CIEM II a (ύδατα ΕΚ), Βόρεια Θάλασσα, από σκάφη που φέρουν σουηδική σημαία ή είναι νηολογημένα στη Σουηδία.
(2) Η Γερμανία μεταβίβασε στη Σουηδία, στις 12 Ιουλίου 2002, 300 τόνους μπακαλιάρου στα ύδατα της ζώνης CIEM II a (ύδατα ΕΚ), Βόρεια Θάλασσα. Επομένως, πρέπει να επιτραπεί η αλιεία μπακαλιάρου στα ύδατα της ζώνης CIEM II a (ύδατα ΕΚ), Βόρεια Θάλασσα από σκάφη που φέρουν σουηδική σημαία ή είναι νηολογημένα στη Σουηδία. Κατά συνέπεια, είναι σκόπιμο να καταργηθεί ο κανονισμός (ΕΚ) αριθ. 1231/2002,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Καταργείται ο κανονισμός (ΕΚ) αριθ. 1231/2002.
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τις 12 Ιουλίου 2002.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 9 Αυγούστου 2002.

Labels: 8
18
6